CELEX: 62016TN0160
Language: lv
Date: 2016-04-15 00:00:00
Title: Lieta T-160/16: Prasība, kas celta 2016. gada 15. aprīlī – Groningen Seaports u.c./Komisija

6.6.2016   
            
            
               LV
            
            
               Eiropas Savienības Oficiālais Vēstnesis
            
            
               C 200/29
            
         Prasība, kas celta 2016. gada 15. aprīlī – Groningen Seaports u.c./Komisija
   (Lieta T-160/16)
   (2016/C 200/42)
   Tiesvedības valoda – holandiešu
   
      Lietas dalībnieki
   
   
      Prasītāji: Groningen Seaports NV (Delfzijl, Nīderlande), Havenbedrijf Amsterdam NV (Amsterdama, Nīderlande), Havenbedrijf Rotterdam NV (Roterdama, Nīderlande), Havenschap Moerdijk (Moerdijk, Nīderlande), NV Port of Den Helder (Den Helder, Nīderlande), Zeeland Seaports NV (Terneuzen, Nīderlande) (pārstāvji – E. Pijnacker Hordijk un I. Kieft, advokāti)
   
      Atbildētāja: Eiropas Komisija
   
      Prasītāju prasījumi:
   
   
               —
            
            
               atcelt apstrīdēto lēmumu;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasītājas apstrīd Komisijas 2016. gada 21. janvāra Lēmumu par valsts atbalstu SA.25338 (2014/C) (ex E3/2008 un ex CP 115/2004), ko piešķīrusi Nīderlande – Valsts uzņēmumu atbrīvošana no uzņēmumu ienākumu nodokļa.
   Prasības pamatošanai prasītāji izvirza vienu pamatu.
   Vienīgais pamats ir par valsts atbalsta normu mērķu pārkāpumu, Savienības tiesību vispārējo principu pārkāpumu, it īpaši vienlīdzīgas attieksmes principa pārkāpumu, prasības par lēmumu rūpīgu sagatavošanu pārkāpumu un patvaļas aizlieguma pārkāpumu, un pienākuma norādīt pamatojumu pārkāpumu.
   
               —
            
            
               Nīderlandes valsts ostas konkurē nevis ar Nīderlandes privātuzņēmumiem, bet ar Francijas, Beļģijas un Vācijas jūras ostām Hamburgas-Havras apgabalā.
            
         
               —
            
            
               Šīs Eiropas ostas konkurentes par sliktu Nīderlandes valsts jūras ostām saņem dažāda veida valsts atbalstu. Lēmuma pieņemšanas laikā Komisija par šo zināja. Tāpat kā Nīderlandes valsts jūras ostas visas jūras ostas konkurentes Hamburgas-Havras apgabalā saņem atbrīvojumu no uzņēmumu ienākumu nodokļa. Vācijas ostas turklāt saņem ļoti būtisku ekspluatācijas atbalstu zaudējumu kompensācijas formā. Arī par šo Komisijai bija zināms, pieņemot lēmumu.
            
         
               —
            
            
               Ar apstrīdēto atbalstu tiek vienpusēji atcelts Nīderlandes valsts jūras ostām piešķirtais nodokļu atbrīvojums, lai gan atbilstošie atbrīvojumi Beļģijas un Francijas jūras ostām paliek spēkā un attiecībā uz atbalstu Vācijas jūras ostām nav pat vēl uzsākta pirmā oficiālā procedūra.
            
         
               —
            
            
               Ar apstrīdēto lēmumu skarot tikai Nīderlandes valsts jūras ostām piešķirto nodokļu atbrīvojumu, Komisija ir būtiski pasliktinājusi jau tā nevienlīdzīgo konkurenci Eiropas ostu sektorā un ievērojami pasliktinājusi Nīderlandes valsts jūras ostu situāciju attiecībā pret to tiešajām konkurentēm, kuras arī ir atbrīvotas no uzņēmumu ienākumu nodokļa un turklāt saņem cita veida atbalstu. Komisija nepamato, kādēļ tā ir rīkojusies tikai attiecībā uz Nīderlandes valsts jūras ostām.